Uppeldi og menntun - 16.02.2007 , Blaðsíða 178 178 HÁSKÓLAST IG IÐ Í L JÓS I HNATTVÆÐINGAR innleiða hópefli í upphafi náms í KHÍ til að efla og styrkja tengsl nemenda og kennara . Slíkur undirbúningur ásamt fjölþættu námsmati og meðvitund kennara um jaðarstöðu ákveðinna nemendahópa gæti gert skólann enn betur í stakk búinn til að sinna fjöl - breyttum hópi nemenda með útgangspunkt í færni og styrkleika hvers og eins . LOKAORÐ : ÞRÓUN HÁSKÓLA Á TÍMUM HNATTVÆÐINGAR Háskólar hafa mikilvægu hlutverki að gegna í þróun fjölmenningarsamfélaga á tím - um hnattvæðingar , ekki síst í því að vinna gegn ójöfnuði ( Altbach , 2004 ; Bologna Secretariat Website , 2007 ; Gundara , 2000 ; Parekh , 2006 ; Pilkington , 2004 ) . Þar sem mótun sameiginlegrar sjálfsmyndar fer ekki síst fram í menntakerfinu ( Parekh , 2006 ) er mikilvægt að nemendahópar jafnt og starfsfólk háskóla endurspegli fjölbreytileika hvers samfélags ( Cordeiro o.fl. , 2003 ; Taylor , 2000 ) . Grundvallarhugmyndafræði há - skóla þarf að vera hliðholl fjölbreytileikanum og taka mið af væntingum og stöðu allra nemenda , auk þess sem mikilvægt er að virkja alla nemendur til þátttöku í háskóla - samfélaginu ( Banks , 2005 ; Ladson-Billings , 2003 ; May , 1999 ; Nieto , 1999 ; Ryan og Hell - mundt , 2005 ) . Brýnustu úrlausnarefni háskóla í fjölmenningarsamfélögum eru m.a. að koma til móts við fjölbreytta nemendahópa og móta kennsluaðferðir sem hvetja alla nemendur til þátttöku ( Dunn og Carroll , 2005 ; Ryan og Carroll , 2005 ) . Enn fremur er mikilvægt að námskrár séu lagaðar að fjölbreyttum nemendahópum ( Ronayne , 2000 ; Sharma , 2004 ) og að námsmat taki tillit til fjölbreytileikans og sé sveigjanlegt ( McLean og Ransom , 2005 ) . Loks má ítreka mikilvægi þess að háskólar séu ? fjölhljóma ? eins og Bauman ( 1997 ) hefur bent á , reiðubúnir að styðja við ólíkar hugmyndir , nálganir og framtíðarsýn . Fjölbreyttir nemendahópar eru sérstaklega mikilvægir í kennaranámi þegar hugað er að menntun barna á tímum hnattvæðingar . Þessi umræða tengist spurningum um það hvernig skuli mennta börn og ungmenni fyrir fjölmenningarlegan veruleika og hver eigi að sinna slíkri menntun . Eins og áður hefur komið fram bendir margt til þess að menntun sé e.t.v. eina langtímalausnin sem vinnur gegn fordómum og getur eflt þvermenningarlega færni ( American Associaton of Colleges for Teacher Education , 2003 , 2004 ; Cordeiro o.fl. 2003 ; Ladson-Billings , 2001 ) . Fjölbreyttur kennarahópur er hvatning fyrir fjölbreyttan nemendahóp kennaraháskóla , sem aftur er jákvæð fyr - irmynd fyrir nemendur og börn í leik - og grunnskólum þegar á starfsvettvang kenn - ara er komið . Mikilvægt í þessu samhengi er að stuðningur við fjölbreytt móðurmál skili sér út í skólana . Þessi rannsókn á stöðu og reynslu erlendra nemenda við Kennaraháskóla Íslands gef - ur vissar vísbendingar um að aðgengi erlendra nemenda að háskólum á Íslandi sé gott . Hins vegar er ljóst að margt er óunnið þegar kemur að þróun kennaranáms sem tekur tillit til hins fjölmenningarlega veruleika . Í háskólum á Íslandi þarf að athuga vandlega hvort og hvers vegna tilteknir nemendahópar lenda í jaðarstöðu og vinna markvisst gegn slíkri þróun . Í samfélagi sem þróast í átt til aukins menningarlegs og trúarlegs fjölbreytileika vinnur gott aðgengi allra hópa að háskólanámi gegn stéttaskiptingu og myndun margfaldra minnihlutahópa , t.d. er varðar stétt , menntun og uppruna .